मुंबई : थाने में दिनदहाड़े पुलिस के सामने जघन्य हत्याकांड, साले ने जीजा का गला रेत डाला  
आकाश कोलेकर की उसके साले रवींद्र शंकर ने की हत्या
आकाश की पत्नी कोमल ने 13 अक्टूबर को खुदकुशी की
रवींद्र बहन की मौत के लिए आकाश को मान रहा जिम्मेदार
पुलिस के मुताबिक नालासोपारा पश्चिम में मातृ छाया बिल्डिंग में रहने वाले आकाश कोलेकर और कोमल का प्रेम विवाह हुआ था. गत 13 अक्टूबर को कोमल ने किसी कारणवश नाराज होकर खुदकुशी कर ली. खुदकुशी के सम्बंध में नालासोपारा पुलिस आकाश को पुलिस थाने में लाकर पूछताछ कर रही थी तभी रवीन्द्र ने वारदात को अंजाम दिया.
पता चला है कि कोमल ने परिवार के विरोध के बावजूद आकाश से शादी की थी. शादी को लेकर भाई रवीन्द्र पहले से नाराज था. जब उसे पता चला कि बहन ने खुदकुशी कर ली तो वह अपने गुस्से पर नियंत्रण नहीं रख सका. उसने बहन की मौत के लिए जीजा को जिम्मेदार माना और पुलिस थाने में घुसकर उसका गला रेत दिया.